Плоски червеи

Тип Плоските червеи (Platyhelminthes от гръцки πλατύ: равнина и ἕλμινς: червей) са най-нисшите трипластни животни. Срещат се свободно живеещи (планария), но повечето представители са паразити (метили, тении). По продължение на тялото си имат кожно-мускулна торба от епителни клетки и влакна. Тя служи за предпазване и движение. Тялото е изпълнено с паренхимна тъкан. Храносмилателната система е с един отвор. Нервната система е ганглийна и се състои в окологлътъчен пръстен от нервни върви. За първи път при тези червеи се появяват специални отделителни органи – протонефридии. Всички представители са хермафродити. Развитието при свободно живеещите е пряко, а при паразитните е чрез метаморфоза.

Анатомия 
Плоските червеи са еволюционно първите трипластни и друсиметрични животни. Устройството на техните системи от органи е по-сложно от Мешестите, но някои системи и органи функционират подобно. Липсват дихателна и кръвоносна системи.

Храносмилателна система 
Начало на храносмилатената система е уста, продължаваща с мускулеста глътка. Те биват последвани от незадължителен къс псевдохранопровод и разклонено черво, където се смила храната. Разклоненията на червото завършват сляпо и несмлените остатъци храна се изхвърлят обратно през устата. Храносмилането частично извънклетъчно и вътреклетъчно. Друга функция на храносмилателната система е доставяне на смлените хранителни вещества до всички части на тялото.

В сравнение с Мешестите, храносмилателната система на плоските червеи има усложнено устройство, но функционира подобно. Пространството между мускулните влакна и вътрешните органи е запълнено с мезенхим. Той е съставен от израстъци на мускулни влакна. Единствената празнина в тялото на плоския червей е гастроваскуларната.

Отделителна система 
Отделителната система е от протонефридиен тип. В части от мезодермата са обособени едри колбични клетки, чиито вдлъбнатини са свързани с каналчета. Всяка от клетките има снопче реснички, които стърчат във вдлъбнатината. Движението им тласка течността от вдлъбнатината по каналчето. Отделните каналчета се обединяват в 1 или 2 по-големи канала, които завършват с отвори на повърхността.

Нервна система 
Нервната система е ганглийна и се състои от чифт нервни възли, наречени ганглии, в предната част на тялото и две или повече надлъжни нервни вериги, които започват от ганглиите и продължават по вължината на тялото, които са свързани с напречни нерви. Плоските червеи имат множество от сетивни органи, разположени предимно в предния край на тялото. Те са по-добре развити при недаразититните видове.

Полова система 
Повечето плоски червеи са хермафродити. Половата система включва полови (гонади) и спомагателни жлези, канали и копулационни органи.

Оплождането е вътрешно и яйцата позволяват образуването на сравнително развити индивиди към момента на снасяне. Следзародишното развитие е пряко при свободно живеещите видове, а при повечето паразити е непряко и включва поредица от ларвни стадии. Безполово размоножаване се осъществява от ларвите.

Класификация

Класове плоски червеи 
 клас Ресничести (планария) (Turbellaria)
 клас Смукалници (метил) (Trematoda)
 клас Тении (Cestoda)
 клас Моногенеи (Monogenea)
 клас Тениоподобни (Cestodaria)

Паразитни плоски червеи

Клас Tubellaria (Ресничести) 
В този клас основно приспадат свободно живеещи хищници. Малък брой са паразити. Живеят в сладководни басейни и морета. Нападат малки ракообразни, охлюви, попови лъжички. Хранят се и с мъртви животни. Тялото е покрито с ресни, на главата се намират две прости очи.

Клас Trematoda (Метили) 
Те са с добре развити смукала и дебела кутикула. Паразитират в черния дроб на преживни бозайници. При масова популация гостоприемника умира. Размножаването е полово, често свързано със смяна на гостоприемника. Класът Trematoda се дели на:
 Подклас Monogenea – външни паразити главно при рибите
 Подклас Digenea (двуродови) – важните от медицинска гледа точка метили спадат към този клас. Според мястото на паразитизъм се делят на:
 Метили паразитиращи в черния дроб
 Род Fasciola
 Вид Fasciola hepatica – голям чернодробен метил
 Род Dicrocoelium
 Dicrocoelium dendriticum (D. laceatum) – малък чернодробен метил
 Семейство Opisthorchiidae (Описторхиди)
 Вид O. felineus – котешки метил
 Вид O. viverrini
 Вид Clonorchis sinensis – китайски метил
 Метили паразитиращи в кръвта
 Род Schistozoma (шистозоми)
 Вид S. mansoni
 Вид S. japonicum
 Вид S. haematobium

Клас Cestoda (Тении) 
Те са паразитни животни с дебела кутикула. Те имат глава, няколко смукала и кукички. Очите и червото са недоразвити. Зад главата се образуват постоянно нови членчета. Последните членчета, които са пълни с оплодени яйца, се откъсват и образуват нови индивиди. Тениите-паразити по човека се отнасят към два разреда:
 Разред Pseudophyllidea
 Pog Diphyllobothrium
 Вид D. latum – рибна тения
 Разред Cyclophyllidea
 Род Taenia
 Вид T. saginata – говежда тения
 Вид T. solium – свинска тения
 Род Hymenolepis
 Вид H. nana – малка тения
 Род Echinococcus
 E. granulosus – кучешка тения
 Е. multilocularis
 Е. vogei

Произход 
Плоските червеи вероятно са възникнали от предшественик, родствен на мешестите и вероятно подобен на ларвовата, с овална форма, с двустранна симетрия и заоблен преден край, дълга 1 – 1,5 мм планула. Предполага се, че той е пълзял по дъното, което е довело до развитие на двустранна симетрия. Съвременните плоски червеи са основно водни пълзящи дънни обитатели. Повечето от тях са морски, но има и някои са сладководни обитатели. Първите трипластни животни, появили се в еволюцията, са плоските червеи.

Източници